b'\n_START_ARTICLE_\nColin Muset\n_START_PARAGRAPH_\nColin Muset je bio francuski truver koji je \xc5\xbeivio u prvoj polovici 13. stolje\xc4\x87a. Rodom najvjerojatnije iz champagnsko-lorenskoga podru\xc4\x8dja. Njegovih petnaestak pjesama svjedo\xc4\x8de o iznimno nadarenom ovladavanju razli\xc4\x8ditim lirskim vrstama. Pjesme u kojima je sa\xc4\x8duvana i melodijska linija karakterizira ponavljanje kratkih melodijskih formula, blisko pu\xc4\x8dkoj pjesmi. Posebna je va\xc5\xbenost njegovih pjesama u spomenu srednjovjekovnih glazbala i na\xc4\x8dinu njihova sviranja.'